
Záznam č.:	Zo dňa: 25.9.2026



VEREJNÁ VYHLÁŠKA

Oznámenie



Banskobystrický samosprávny kraj ako orgán územného plánovania podľa § 6 ods. 2 a obstarávateľ územnoplánovacej dokumentácie mikroregiónu podľa § 10 písm. g) zákona č. 200/2022 Z.z. o územnom plánovaní v znení neskorších predpisov (ďalej zákon o územnom plánovaní) zabezpečuje v súlade s § 29 zákona o územnom plánovaní 

prípravné práce pre Územný plán mikroregiónu Rimava – Rimavica.

Územný plán mikroregiónu Rimava – Rimavica zahŕňa nasledovné obce: 
Čerenčany, Hrachovo, Hrnčiarske Zalužany, Husiná, Kociha, Kružno, Lehota nad Rimavicou, Nižný Skálnik, Ožďany, Rimavská Baňa, Rimavské Brezovo, Rimavské Zalužany, Selce, Sušany, Veľké Teriakovce, Vyšný Skálnik.

Banskobystrický samosprávny kraj obstaráva územný plán mikroregiónu s cieľom získať dokument, ktorý bude komplexne riešiť funkčné využívanie a priestorové usporiadanie územia a ktorý sa po schválení stane záväzným dokumentom pre realizáciu plánovaných zámerov na území obce, ako aj pre súvisiace povoľovacie procesy.

V súvislosti s vyššie uvedeným Vám týmto oznamujeme, že Vaše zámery, požiadavky a návrhy na riešenie územnoplánovacej dokumentácie môžete predkladať písomne na adresu Banskobystrický samosprávny kraj, Námestie SNP 23 Banská Bystrica, do elektronickej schránky cez slovensko.sk, prípadne mailom na adresu podatelna@bbsk.sk a to v lehote do 30 dní odo dňa zverejnenia tohto oznámenia. V prípade podania je potrebné uviesť vždy meno a adresu toho, kto podnet podáva.



	Mgr. Ondrej Lunter v.r.
	predseda

